- Mircea Rednic, maestrul schimbărilor la UTA
- Arădenii, victorie dramatică cu Voluntari
Mircea Rednic a fost maestrul schimbărilor la UTA, în victoria cu Voluntari. "Puriul" a avut o inspiraţie fabuloasă în succesul din prima etapă a play-out-ului. Trei dintre jucătorii trimişi în teren de antrenorul român au reuşit să marcheze.
UTA a reuşit să marcheze golul victoriei cu Voluntari în minutul 90+6, după ce a fost egalata în minutul 90+2. Arădenii au egalat-o în clasament pe Hermannstadt, în timp ce ilfovenii au rămas pe penultimul loc.
Mircea Rednic, maestrul schimbărilor la UTA, în victoria cu Voluntari, scor 4-3
Voluntari a deschis scorul pe terenul celor de la UTA, prin Adam Nemec, în minutul 28. La şase minute distanţă, Mircea Rednic a efectuat prima schimbare, forţat de accidentarea lui Marcelo Freitas.
"Puriul" l-a trimis în teren pe Pedro, iar acesta a reuşit să marcheze la patru minute distanţă. Ulterior, în prelungirile primei reprize, Armaş a dus-o din nou în avantaj pe Voluntari.
În repriza secundă, UTA a reuşit să egaleze în minutul 51. Johana Omondi a marcat pentru arădeni, la cinci minute distanţă după ce a fost trimis în teren.
UTA a preluat conducera în minutul 80. Alexandru Tudorie a înscris din pasa lui Claudiu Micovschi. Atacantul a fost trimis în teren în minutul 70.
A urmat un final de infarct la Arad. Voluntari a reuşit să egaleze în minutul 90+2, prin Merloi, iar Pedro a dat lovitura de graţie şi i-a adus toate punctele lui Mircea Rednic în minutul 90+6.
După golul marcat în minutul 90+6, Mircea Rednic a făcut un gest sfidător către banca ilfovenilor. Antrenorul le-a "bătut obrazul" oficialilor de la Voluntari.
Mircea Rednic şi-a luat atacant la UTA
Mircea Rednic şi-a luat atacant la UTA! "Bătrâna Doamnă" a anunţat înaintea debutului în play-out că a adus întăriri. Ezekiel Imoh, un atacant nigerian de 30 de ani, este cel mai nou jucător al formaţiei arădene.
Ezekiel Imoh a evoluat în cariera sa în ţări precum Belgia, Spania, Turcia, Qatar sau Emiratele Arabe Unite.
În anul 2012, când era la Standard Liege, el a fost transferat de Al-Arabi SC din Qatar, pentru 8 milioane de euro. Ulterior, el a fost împrumutat la Standard şi Anderlecht, după care şi-a trecut în CV mai ulte echipe. Ultima sa experienţă a fost în Nepal, acolo unde a câştigat titlul cu Lalitpur City şi a fost golgheterul competiţiei.
"Atacantul Ezekiel Imoh este noul jucător al UTA-ei. Nigerianul în vârstă de 30 ani s-a născut pe 24 octombrie 1993, măsoară 1.78m și vine de la Lalitpur City.
Crescut de 36 Lions, în țara natală, a trecut în carieră pe la Standard Liege, Anderlecht, KV Kortrijk (Belgia), Al-Arabi (Qatar), Konyaspor(Turcia), Las Palmas (Spania), Al-Jazira și Al-Dhafra (Emiratele Arabe Unite).
A câștigat Supercupa Turciei, în sezonul 2017/2018 cu Konyaspor, campionatul cu Al-Jazira în 2020/2021 și Superliga din Nepal în sezonul precedent, când a fost și golgheterul competiției.
Îi urăm bun venit în tricoul roș-alb și la cât mai multe realizări!", a anunţat UTA Arad, pe contul de Facebook.